pWrapPolygonVertices8;7;(0,0);(0,21595);(19697,21595);(19697,13377);(21593,13377);(21593,0);(0,0);fBehindDocument1
Oikeusministeriö Lainvalmisteluosasto Yksityisoikeuden yksikkö

KAUPPA- JA	LAUSUNTO
TEOTJTJTS[JUSMTNISTERTO	KTM 27/016/2006
30.5.2006
0 ~. OP, ~00s
/	
v6

Viite: Lausuntopyyntönne 17.5.2006 (OM036:00/2005)
EHDOTUS HALLITUKSEN ESITYKSEKSI LAIKSI LIIKETOIMINTAKIELLOSTA ANNETUN LAIN SEKÄ VEROTUSTIETOJEN JULKISUUDESTA JA SALASSAPIDOSTA ANNETUN LAIN MUUTTAMISESTA

Oikeusministeriö on pyytänyt kauppa- ja teollisuusministeriöltä lausuntoa otsikossa mainitusta lakiesitysluonnoksesta. Esityksen tavoitteena on liiketoimintakiellon valvonnan tehostaminen. Ministeriö lausuu pyydettynä lausuntonaan asiassa seuraavaa:

Esityksen tavoite on kannatettava, eikä kauppa- ja teollisuusministeriöltä ole huomauttamista siihen, että tavoitteen saavuttamiseksi myös muita viranomaisia kuin varsinainen valvontaviranomainen eli poliisi kytketään muodollisesti kiinteämmin mukaan valvontaprosessiin. Omalta osaltaan ministeriö toteaa tässä yhteydessä, että muutoksen vaikutukset sen noudattamaan nykykäytäntöön jäävät varsin vähäisiksi. Esimerkiksi yritystukipäätöksiä tehtäessä mandolliset liiketoimintakiellot tarkastetaan voimassa olevan ohjeistuksen mukaisesti jo nykyisin Suomen Asiakastieto Oy:n maksuhäiriörekisterin avulla. Merkintä liiketoimintakiellosta tai tätä koskevasta oikeuskäsittelystä johtaa hakemuksen hylkäämiseen, jos kyseessä on hakijayrityksen vastuullisessa asemassa oleva tai merkittävän osuuden yrityksestä omistava henkilö.

Ministeriö pitää kuitenkin lähtökohtana valvonnan tehostamiseen tähtäävälle laintasoiselle säätelylle, ettei sillä hämärretä poliisille kuuluvaa selkeää päävastuuta liiketoimintakiellon valvonnasta eikä toisaalta aiheuteta avustaville viranomaisille uusia kohtuuttomia lisärasituksia. Erityisen tärkeää on, ettei viranomaiselle aseteta velvoitetta itse arvioida sitä, täyttääkö sen tietoon tullut liiketoimintakieltoon määrätyn henkilön toiminta kiellon rikkomisen tunnusmerkistön. Näiltä osin esitettyjen säädösehdotusten mukaan luettuna niitä selventävät perustelutekstit voidaan katsoa täyttävän edellä mainitut ehdot.
Postiosoite	Käyntiosoite	Vaihde (09) 16001	Kotisivut	
PL 32
00023 VALTIONEUVOSTO	Aleksanterinkatu 4
00170 HELSINKI	Telekopio (09) 1606 3666	http://www.ktm.fi	

pWrapPolygonVertices8;7;(0,0);(0,21604);(19102,21604);(19102,13354);(21600,13354);(21600,0);(0,0);fBehindDocument0
KAUPPA- JA	LAUSUNTO 

TEOLLISUUSMINISTERIÖ

2 (2)

30.5.2006
Valvonnan tehostamiseksi liiketoimintarekisteriä koskevien tietojen saatavuudella on keskeinen merkitys. Käytännössä nykyistä tehokkaampi valvonta edellyttää, että esimerkiksi avustuksia ja elinkeinolupia myöntävillä viranomaisilla on käytettävissään mandollisimman tosiaikaiset ja helposti saatavilla olevat tiedot voimassaolevista liiketoimintakielloista. Sama koskee luonnollisesti myös asianomaisia yksityisiä tahoja eli erityisesti luotto-ja rahoituslaitoksia.

Esitysluonnoksessa asetetaan uusia liiketoimintakiellon valvontaan liittyviä lakisääteisiä tehtäviä myös patentti- ja rekisterihallitukselle, jonka toiminta kuuluu kauppa- ja teollisuusministeriön hallinnonalaan. Patentti- ja rekisterihallitus velvoitettaisiin huolehtimaan siitä, ettei liiketoimintakieltoon määrättyä henkilöä kiellon voimassa ollessa merkitä kaupparekisteriin eikä säätiörekisteriin sellaiseen tehtävään, jossa kieltoon määrätty ei lain mukaan saa olla. Vastaavasti ennen kiellon alkamista tällaiseen tehtävään aikaisemmin rekisteriin merkityn henkilön kohdalla rekisteriin on merkittävä tiedot kiellosta ja sen kestosta. Kauppa- ja teollisuusministeriö pitää näitä rekisteriviranomaiselle asetettuja tehtäviä perusteltuina ja kannatettavina ottaen huomioon erityisesti sen, että esitetty sääntely suurelta osin vain vahvistaa voimassa olevan asiantilan.

Osastopäällikkö, ylijohtaja

alle J. Korhonen

Neuvotteleva virkamies	Markku J nkälä